L 160/80
SL
Uradni list Evropske unije
26.6.2023
(228) Nazadnje, novo financiranje s strani zasebne finančne institucije ([...]) v višini [...] milijonov EUR (uvodna izjava 50(4)), za katero regija ne jamči, se lahko šteje za konkretno in dejansko, saj so o njem že potekala pogajanja s finančno institucijo in se lahko izvede leta 2022.
Poleg tega, ker ima družba SATA možnost izbire med [...] primernimi alternativnimi posojilodajalci, možnost financiranja s strani zasebnih vlagateljev kaže tudi na njeno zmožnost, da ponovno pridobi popoln dostop do kapitalskih trgov, in predstavlja znak tržnega zaupanja v njeno obnovo sposobnosti preživetja.
(229) V nasprotju s stališčem portugalskih organov izkupička od prodaje večinskega deleža (51 %) družbe Azores Airlines in celotne dejavnosti zemeljske oskrbe (uvodna izjava 51), tudi če je že načrtovana ob koncu načrta prestrukturiranja, ni mogoče šteti za konkretnega in dejanskega.
Ustrezni zneski (približno [...] milijonov EUR) so sestavljeni zlasti iz pričakovanih finančnih virov v zvezi s prodajo sredstev, ki še ni bila izvedena, in čeprav so se portugalski organi odločno zavezali odprodaji, se postopek privatizacije še ni začel in za prevzem ni niti opredeljenih niti potencialnih kupcev.
(230) Komisija tako ocenjuje, da skupni lastni prispevek, ki se lahko šteje za konkretnega in dejanskega, znaša največ [...] milijonov EUR, kar predstavlja približno 30 % upravičenih stroškov prestrukturiranja družbe SATA, kar je za razliko od izračuna Portugalske (uvodna izjava 47) enako [...] milijonov EUR, saj poleg navedenega najvišjega zneska lastnega prispevka vključujejo pomoč za prestrukturiranje v višini 453,25 milijona EUR in se financirajo z njo.
Preostale stroške, kot je obratni kapital, bo treba kriti z običajnimi prihodki iz poslovanja družbe SATA ali izboljšanimi plačilnimi pogoji, ki še niso opredeljeni.
Ocenjeni delež 30 % lastnega prispevka in 70 % pomoči za prestrukturiranje je očitno konservativen, saj pri njem zaradi neobstoja zavez enega ali več opredeljenih kupcev kot zadosten dejanski prispevek niso upoštevani nobeni prihodki iz prihodnjih odprodaj, katerim se Portugalska zavezuje pred načrtom prestrukturiranja.
Ta pristop ne upošteva prihodnje vrednosti delnic družbe Azores Airlines in dejavnosti zemeljske oskrbe.
Zaradi pozitivnih poslovnih rezultatov, ki se pričakujejo ob koncu načrta prestrukturiranja za ti dve podjetji, je verjetno, da bo regija Azori izterjala in znižala znesek pomoči za več deset milijonov EUR.
V vsakem primeru se lahko v skladu s točkama 64 in 98 smernic za reševanje in prestrukturiranje skupni lastni prispevek upravičenke k stroškom prestrukturiranja še vedno sprejme, tudi če znaša manj kot običajno zahtevanih najmanj 50 %
(231) V sedanjih okoliščinah po izbruhu pandemije COVID-19 Komisija meni, da je glede na posamezen primer morda upravičeno, da lastni prispevek ostane pod pragom 50 % stroškov prestrukturiranja, če je še vedno znaten, kot je določeno v točki 64 smernic za reševanje in prestrukturiranje.
Kar zadeva raven, ki bi bila po mnenju Komisije ustrezna, je Komisija v svoji praksi menila, da je lahko lastni prispevek v višini 24–35 % stroškov prestrukturiranja znaten in da je zato pomoč za prestrukturiranje v višini približno 65–76 % stroškov prestrukturiranja lahko sorazmerna (157).
(232) Komisija v primeru družbe SATA meni, da je Portugalska dokazala obstoj izjemnih okoliščin, zlasti v zvezi z dejstvom, da so pandemija COVID-19 in ukrepi, sprejeti za njeno zajezitev, ustvarili izjemne okoliščine za tega majhnega regionalnega letalskega prevoznika v okviru resne motnje v gospodarstvu v smislu člena 107(3), točka (b), PDEU, s takojšnjim vplivom na letalski in turistični sektor ter njegovo sposobnost pridobivanja tržnih sredstev (uvodne izjave 34 do 37), čeprav ugotavlja, da je družba SATA kljub tem neugodnim okoliščinam še vedno uspela zbrati določen znesek svežih tržnih sredstev, kot je navedeno v uvodni izjavi 228.
Zlasti ob upoštevanju nižjih ravni poslovanja, povezanih z izrazitim zmanjšanjem povpraševanja po potovanjih na Azore od marca 2020, je pandemija COVID-19, ne samo zaradi neposrednih izgub zaradi prepovedi in omejitev potovanj, ki so jih sprejeli javni organi v Uniji, prizadela zlasti družbo SATA, saj na Azorih večinoma opravlja lete na rutah v okviru (157) Komisija je v sklepu z dne 26. januarja 2022, SA.59974 (2021/C) – Romunija – Prestrukturiranje družbe CE Oltenia (še ni objavljen), uvodne izjave 214 do 219, menila, da je raven lastnega prispevka v višini 32 % stroškov prestrukturiranja sprejemljiva.
Podobno je Komisija v sklepu z dne 21. decembra 2021, SA.60165 – Portugalska – Pomoč za prestrukturiranje družbe TAP SGPS (še ni objavljen), uvodna izjava 263, sprejela lastni prispevek v višini 35 % stroškov prestrukturiranja.
V skladu s smernicami za reševanje in prestrukturiranje iz leta 1999, v katerih je bilo določeno, da mora biti lastni prispevek znaten, ne da bi bil določen najnižji prag, ki je bil v smernicah za reševanje in prestrukturiranje iz leta 2004 določen na 50 %, je Komisija v sklepu z dne 24. aprila 2007 o ukrepu pomoči, ki ga Belgija izvaja v korist družbe InterFerryBoats (C 46/05 (ex NN 9/04 in ex N 55/05)) (UL L 225, 27.8.2009, str. 1), uvodne izjave 348, 349 in 350, sprejela tudi lastni prispevek v višini 24 %.